
Inspirationsspørgsmål til leder til lønsamtale
1.) Hvad er baggrunden for, at du søger om kvalifikationstillæg/engangsvederlag?

2.) Hvilke resultater vil du særligt fremhæve?

3.) Er der specifikke områder, hvor du oplever, at du har skabt særlig værdi?

4.) Hvordan vil du koble dine præstationer til medarbejder- og ledelses- grundlaget?

5.) Hvordan vil du koble dine præstationer til enhedens Plan A?

Særlige opmærksomhedspunkter til leder
1.) Forbered dig til samtalen, herunder afdæk viden om medarbejderens lønniveau med sammenlignelige grupper/kolleger, medarbejderens konkrete aflønning, hvornår medarbejderens sidst har fået kvalifikationstillæg/engangsvederlag

2.) Sæt rammen for samtalen – det er vigtigt, at du lytter aktivt og anerkendende, så medarbejderen føler sig hørt

3.) Du kan rose, værdsætte og anerkende medarbejderens leverede resultater uden at love mere end det

4.) Skab ikke en forventning om noget - du kan ikke give hverken tilsagn/afslag om kvalifikationstillæg/engangsvederlag til lønsamtalen.

5.) Afslut lønsamtalen positivt til gavn for både leder og medarbejder. Du kan fx sige: ”Vi er glade for at have dig her, og vi sætter pris på din indsats. Fortsæt det gode arbejde”.

6.) Skab en opmærksomhed på at der er begrænsede midler, at der vil ske en prioritering på tværs af hele afdelingen og at resultaterne vil blive meldt ud inden jul. 

7.) Undgå at kompensere ved at love udviklingsmuligheder eller fremtidige forfremmelser (som du måske ikke kan holde) 

8.) En lønsamtale handler om løn ej at forveksle med hverken en MUS eller tjenstlig samtale!

